નવી દિલ્હી : બોલિવુડ અભિનેતા આમીર ખાન દ્વારા અસહિષ્ણુંતા મુદ્દે હાલમાં જ વિવાદીત ટીપ્પણી કરવામાં આવી છે. જેનાં પગલે ફરી એકવાર અસહિષ્ણુતાનો વિવાદ ચગ્યો છે. ભાજપ દ્વારા જ્યારે તેની ટીપ્પણીની નિંદા કરી છે,તો બીજી તરફ સરકાર દ્વારા ખુબ જ સામાન્ય અને માપની પ્રતિક્રિયા આવી છે. કેન્દ્રીય મંત્રી મુખ્તાર અબ્બાસ નકવીએ કહ્યું કે સહિષ્ણુતા આ દેશનાં ડીએનએમાં છે, અમે આમીરને ક્યાંય નહી જવા દઇએ. કેન્દ્રીય ગૃહરાજ્યમંત્રી કિરેન રિજિજુએ કહ્યું કે આ પ્રકારની ટીપ્પણીઓ ભારતની છબી પર એક ડાઘ સમાન છે.